रात में बढ़ी सर्दी , दिन में धूप ने दी राहत
सर्दी का असर दिनोंदिन बढ़ता जा रहा है। शहर में शुक्रवार को न्यूनतम तापमान 6.0 डिग्री सेल्सियस के बिंदु आ टिका और यह इस मौसम की सबसे सर्द रात रही। जबकि दिन में चटक धूप खिलने से अधिकतम तापमान में मामूली बढ़ोतरी के साथ शहरवासियों ने राहत महसूस की है।
मौसम के मिजाज मेंंं उतार-चढ़ाव का दौर चल रहा है। पिछले तीन दिन से आकाश में मंडरा रहे बिखरे बादल शुक्रवार को छंट गए। आकाश साफ होते ही सुबह से अच्छी धूप निकली। लेकिन रात में उत्तरी सर्द हवा के चलते लोग ठिठुरने को मजबूर हो गए। मौसम विभाग ने शुक्रवार को शहर का तापमान अधिकतम 21.0 तथा न्यूनतम 6.0 डिग्री सेल्सियस दर्ज किया। इस प्रकार शुक्रवार को इस मौसम की सबसे सर्द रात रही। हालांकि दिनभर आसमान साफ रहने से निकली चटक धूप ने न सिर्फ तापमान में गिरावट थामी , बल्कि अधिकतम तापमान में करीब एक डिग्री सेल्सियस की बढ़ोतरी दर्ज की गई।
शाम ढलते ही सड़कों पर जल उठे अलाव
शाम ढलते ही सर्दी का असर बढऩे से लोग ठिठुरने को मजबूर हो गए। शहर में जगह -जगह दुकानों के सामने ही आग जलाकर लोग ठंड से निजात पाने का जतन करते दिखाई दिए। बाजार में चाट पकोड़ी की दुकान पर ग्राहकों की भीड़ रही।
फिलहाल सर्दी से राहत मिलने के आसार नहीं है। स्थानीय मौसम केंद्र पर्यवेक्षक रमेशचंद शर्मा के मुताबिक शनिवार को कोहरा छाएगा तथा उत्तरी हवा के चलते दिन और रात के तापमान में गिरावट आने के आसार है।
शहर के बड़ौदा रोड पर अलाव जलाकर तापते दुकानदार।
hin_Deva hin_Deva hin_Deva hin_Deva hin_Deva hin_Deva hin_Deva